Israel: ondubbelsinnig ondemokraties | LitNet
Ag nee, man! Wat laat die skrywer dink dat diskriminasie onversoenbaar is met demokrasie? Eerstens: Demokrasie is tog daarop gebaseer dat die meerderheid van stemme die wet en beleid van die land mag bepaal, en dat die minderheid hulle daarin moet berus, diskriminerende bepalings ingesluit. Tweedens: As Israel se diskriminasie teen anderstaliges en persone van 'n ander kultuur op 'n miskenning van "demokrasie" neerkom, wat dan van Suid-Afrika met sy beleidgedrewe aanslag op Afrikaans en witmense in die algemeen? Is SA nou nie meer 'n demokrasie nie? Derdens: Hoe ver moet ons in die verlede inkyk om te bepaal aan wie die grond (en die reg om daaroor te besluit) behoort? 50 jaar? 100 jaar? 400 jaar? 1000 jaar? Elke sperdatum gee 'n ander antwoord. Vir Israel en vir SA.
Miskien moet die skrywer kyk na wat hier by ons aangaan en Israelis en Palestiniërs toelaat om hulle eie "demokratiese" toekoms uit te werk. As demokrasie dan so 'n volmaakte sisteem is, wat ek ernstig betwyfel, sal hulle mos die oplossings daarin vind.
Die skrywer sal dalk met my saamstem dat demokrasie self mank gaan aan ernstige gebreke en dikwels "unintended consequences" tot gevolg het. Soos daar. Soos hier by ons.
2018-07-27 at 07:00
Wat Marthie Momberg gerus kan doen, is om aan te toon dat blankes in die nuwe Suid-Afrika behandel word op 'n manier soortgelyk aan nie-Jode in Israel.
Ek wonder wanneer die outeur eendag daarin gaan slaag om 'n onbevange perspektief of die Israeliese situasie te gee, een wat ons sal klop met ander ingeligte menings en wat nie deur een of ander propagandistiese agenda gedryf word nie. Darem nogal 'n sprong om van 'n stuk konsep wetgewing by al die opgediste gevolgtrekkings uit te kom!
2018-08-06 at 16:02
Dankie Marthie Momberg vir die rustige manier waarop jy 'n goed deurdagte en duidelik ook 'n deurleefde stuk hier op die tafel sit. Die stuk staan as waardige getuie vir jou passie en verbintenis tot geregtigheid binne hierdie situasie, ons land en elders.
Die gewetensroerende vrae wat jy aan die orde stel, geld vir almal van ons en vir almal oor die wêreld heen. Ek ondersteun jou dat ons moreel-eties en ook dan met verwysing na bestaande internasionale wetgewing na hierdie spesifieke situasie behoort te kyk.
So sê-vra jy ook spesifieke gewetensvrae aan alle Suid-Afrikaners gegewe ons onderskeie geskiedenisse en ervarings van apartheid as 'n misdaad teen medemense binne demokratiese ideale. Jou vrae raak in diepte die gewete van die Christengemeenskap en dan veral aan die Suid-Afrikaanse Christengemeenskap gegewe ons Bybelse en diep gelowige regverdiging van en ondersteuning aan apartheid.
Ek hoop die gesprek hier volg die vlak waarop jy nagevorsde inligting deurgee en dan ook jou insigte en posisie stel. Dit is, op sigself, 'n voorbeeld wat hierdie platform waardig is.